b'\n_START_ARTICLE_\nLakewood\n_START_SECTION_\nGeografi\n_START_PARAGRAPH_\nIf\xc3\xb8lge United States Census Bureau har byen et areal p\xc3\xa5 110,0 km\xc2\xb2. 107,7 km\xc2\xb2 av det er land og 2,3 km\xc2\xb2 (2,05\xc2\xa0%) vann.\n_START_SECTION_\nDemografi\n_START_PARAGRAPH_\nUnder folketellingen i 2000 var det 144\xc2\xa0126 innbyggere, 60\xc2\xa0531 husstander og 36\xc2\xa0500 familier bosatt i byen. Folketettheten var 1338,0/km\xc2\xb2.\n_START_SECTION_\nLokalt styre\n_START_PARAGRAPH_\nInntil 1969 hadde ikke omr\xc3\xa5det kjent som Lakewood noen lokal, offentlig forvaltning, selv om de hadde flere vannforsyningsdistrikter, flere brannvesendistrikter og forvaltningen i Jefferson County. Tettstedet hadde allerede eksistert i omtrent 80 \xc3\xa5r f\xc3\xb8r det offisielt fikk bystatus i 1969._NEWLINE_Lakewoods befolkning velger byr\xc3\xa5dsstyre (City Council) som best\xc3\xa5r av borgermester, som representerer hele byen, og 10 byr\xc3\xa5dsmedlemmer, to fra hvert av byens fem geografiske valgomr\xc3\xa5der. Borgermesteren og byr\xc3\xa5det styrer driften av byens offentlige forvaltning.\n_START_SECTION_\nStatlig representasjon\n_START_PARAGRAPH_\nNesten hele City of Lakewood h\xc3\xb8rer hjemme i Colorado House District 26. Lakewood er representert av Rep. Andy Kerr.'